Nikoline Werdelin



Nikoline Werdelin (født 15. september 1960 i København) er en dansk tegner, sceneinstruktør, brevkasseredaktør, dramatiker og forfatter. I 2006 flyttede Werdelin til Berlin, hvorfra hun vendte tilbage i 2014. Hun arbejder nu fra København.

I 1984 vandt Werdelin Politikens tegneseriekonkurrence med striben ”Café”, der de efterfølgende 4 år løb som en daglig tegneserie i avisen. Senere så Homo Metropolis dagens lys og blev henover tyve år følgesvend for læsere af Politiken og er senere udgivet som bøger. Stribesamlingen Homo Metropolis 2010-2012 blev kåret som Årets Tegneserie til Pingprisen i 2014, hvor Werdelin også modtog Æresprisen.

Werdelin har også haft striberne Rose og Laura & Nugga (1986-1998) i Alt for Damerne, men i Ugebladet Søndag har hun en særlig og langstrakt affære, som både tegneserietegner, siden 2010 af Nina fra Rosengade, og som brevkasseredaktør siden 2004. Her besvarer Werdelin henvendelser fra læserne og kaster lys over personlige problemer og dilemmaer med sit eget syn på sagerne.

Som sceneinstruktør har hun først og fremmest iscenesat egne skuespil. Hun debuterede som sceneinstruktør med Den blinde maler på Husets Teater i København i 1999, og iscenesatte i 2001Mine to søstre samme sted. I 2002 iscenesatte hun Boblerne i bækken på Aveny-T i København og i 2006 Natmandens datter på Grønnegårdsteatret. Ni år senere, i 2015, skrev og iscenesatte hun stykket ”Visen om Sidsel”, der blev spillet på Grønnegårdsteatret, og senest har hun skrevet og instrueret ”Stjernefamilien”, der spillede på Det Kongelige Teater i 2017.

Werdelins teaterstykker har turneret bredt i Danmark og flere har været opsat i nordiske og i europæiske lande. For stykkerne Mine to søstre og Boblerne i Bækken fik hun i 2001 og 2002 Reumert prisen som Årets Dramatiker. Hun har også modtaget bl.a. Holbergmedaljen og Ridderkorset samt Statens Kunstfonds hædersydelse.

I 2020 debuterede Werdelin som romanforfatter med Hvordan man redder en lemming på forlaget Gyldendal

Uddannelse 
 Studerede ved Skolen for Brugskunst på linjen for tegning og grafik fra 1981 til 1984.

Tegneserier (ukomplet liste) 
 Café
 I storbyens favn
 Rose
 Homo Metropolis
 Laura og Nugga
 Her på bjerget
 Nina fra Rosengade

Dramatik (ukomplet liste) 
 1987: Under de gule måner
 1997: Liebhaverne
 1999: Den blinde maler
 2001: Mine to søstre
 2002: Boblerne i bækken
 2005: Martas tema
 2006: Natmandens datter
 2015: Visen om Sidsel 
 2017: Stjernefamilien

Nicoline Werdelins skuespil findes bevaret i Dramatisk Bibliotek på Det Kongelige Bibliotek.

Medvirkende i 

 "Jeg tegner, når jeg skriver - Elleve tegnere skriver dagbog" af Morten Schelde, Katrine Marie Nielsen, Nikoline Werdelin m.fl. (2013)
 "From Wonderland with love" af Zven Balslev, Vibe Bredal, Simon Bukhave, HuskMitNavn, Nikoline Werdelin m.fl. (2009)
 "Er det her der bliver bollet?" af Maise Njor (2009)
 "Sukkersheriffen" af Vibeke Lund og Lene Outzen Foghsgaard (2009)
 "Bibelen har ordet" af Synne Garff og Johannes Møllehave (2009)
 "Da glæden blev født" af Johannes Møllehave (1995)
 "Fredmans epistler og sange" af Carl Michael Bellmann (1991)

Priser og hædersbevisninger 
 1986: Robert Storm P.-legat
 1988: Alfred Schmidts legat
 1997: Publicistprisen
 1997: Danske Bladtegneres Cross-pris
 1997: Allen-prisen
 1997: Jeanne og Henri Nathansen fødselsdagslegat
 1997: Nils Ufers Mindelegat til unge, besværlige journalister
 1998: Statens Kunstfond, arbejdslegat
 2003: Gentofte kommunes Kulturpris
 2003: Dansk Teaterforenings hæderspris
 2004: Dansk Litteraturpris for Kvinder fra Ragna Sidéns Fond
 2007: Modersmål-Prisen
 2010: Ridderkorset af Dannebrogordenen
 2010: Holberg-medaljen
 2011: Kjell Abell-prisen
 2014: Ping-Prisen
 2018: Årets Frederiksbergborger
 2018: Hanne Hansen Prisen
 2019: Statens Kunstfonds hædersydelse

Referencer

Eksterne henvisninger 
 Nikoline Werdelins hjemmeside
 

Personer fra København
Modtagere af Tagea Brandts Rejselegat
Dramatikere fra Danmark
Riddere af Dannebrog
Danskere i 1900-tallet
Danskere i 2000-tallet
Dansksprogede forfattere fra Danmark
Tegneserietegnere fra Danmark
Personer i Kraks Blå Bog
Modtagere af Publicistprisen
Modtagere af Kjeld Abell-prisen
Modtagere af Modersmål-Prisen
Kunstnere på finansloven
Modtagere af Holbergmedaljen